open-index/open-wikipedia-markdown huggingface dataset:
Kaknästornet

**Kaknästornet** ligger på Ladugårdsgärdet i Stockholm og er knutepunktet for Teracoms radio- og TV-trafikk i Sverige. Det 155 meter høye tårnet er tegnet av arkitektene Hans Borgström og Bengt Lindroos, og ble konstruert av Sven-Olof Asplund. Byggingen ble påbegynt i 1963, og tårnet stod ferdig i 1967.
En omfattende beskrivelse av tårnets og Teracoms arbeid og funksjon finnes i artikkelen *Teracom strålar ut radioprogrammen* av Jörgen Städje i *Nätverk & Kommunikation* 2001/18 (IDG AB).

Navnet kommer fra Kaknäs, en av de fire kongsgårdene som lå på stedet.

Mot en avgift kan publikum komme opp til 30. etasje og nyte utsikten over Stockholm med forsteder og deler av skjærgården i klart vær. Det er restaurant og kafé i tårnet.

## Eksterne lenker
* Teracom: Kaknästornet
* Kaknästornet
Fryktens by

***Fryktens by*** (originaltittel: *Fear City*) er en amerikansk action-thriller fra 1984 regissert av Abel Ferrara. Hovedrollen spilles av Tom Berenger.

## Handling
En massemorder som er ekspert på kampsport, dreper kvinnelige strippere på Manhattan. Natt etter natt gjemmer han seg i smugene mellom pornoklubbene, klar til å slå til mot sitt neste offer. Eieren av den største stripperingen er Matt Rossi, en forhenværende bokser som la opp etter å ha slått i hjel en motstander i ringen. Han ser nå hele sin virksomhet gå i oppløsning, samtidig som han frykter at kvinnen han elsker kan bli neste offer. I tillegg til dette trakasseres både han og hans forretningspartner av en ivrig politietterforsker som leter etter et påskudd for å få dem satt inn. Etterhvert innser Rossi at han må finne morderen før han slår til igjen.

## I rollene
(utvalg)
*Tom Berenger –  Matt Rossi 
*Billy Dee Williams –  Al Wheeler 
*Jack Scalia –  Nicky Parzeno 
*Melanie Griffith –  Loretta 
*Rossano Brazzi –  Carmine 
*Rae Dawn Chong –  Leila 
*Joe Santos –  Frank
*Neil Clifford – Morderen
*John Foster – Pazzo

## Referanser


## Eksterne lenker
*
* Filmtrailer (YouTube)
Gre-No-Li

**Gre-No-Li** var en trio svenske fotballspillere som i 1948 bidro til at Sverige ble olympisk mestere i fotball under OL i London. Trioen besto av Gunnar Gren, Nils Liedholm og Gunnar Nordahl. Året etter spilte alle tre i den italienske ligaen i klubben AC Milan hvor de spilte sammen fra 1949 til 1953 og gjorde stor suksess. Green gikk i 1953 til en annen italiensk klubb, ACF Fiorentina, og i 1956 forlot også Nordahl AC Milan og gikk til Roma. Men Liedholm fortsatte i klubben og spilte der resten av sin aktive karrie til 1961. Trioen var med på å vinne serien i sesongen 1950–51, og Milan vant også i 1955 med Liedholm og Nordahl. Liedholm vant ytterligere to liga-gull med AC Milan i 1957 og 1959. Gunnar Nordahl var toppscorer i den italienske ligaen hele fem ganger i årene 1949-1955, og han scoret han hele 210 ligamål i Italia på sine 257 kamper.
Komplementsystem

**Komplementsystemet** er en plasmaproteinkaskade som er en viktig del av det medfødte immunforsvaret.
Det bidrar i prosessen med å fjerne patogener sammen med antistoffer og fagocytter. Ettersom det er en del av det medfødte forsvaret har det ikke mulighet til å forandre seg, men den generelle forsvarsmekanismen kan settes i verk av det medfødte immunforsvaret.

Systemet består av et stort antall små plasmaproteiner dannet i leveren som til vanlig er inaktiv. Når det blir aktivert vil proteaser i systemet spalte spesifikke proteiner med nye spaltende egenskaper, samt frigjøre anafylatoksiner som er kjemotaktiske. Resultatet av kaskaden blir et stort antall proteiner som går sammen og danner membranangrepskomplekset MAC som lager hull i cellemembranen på patogenet, og som består av proteinene C5, C6, C7, C8 og C9. Det er over 25 proteiner som utgjør komplementsystemet, blant annet plasmaproteiner, slimhinneproteiner og membranproteiner. De utgjør omtrent 5 % av globulinproteinene i blodplasma.

Det er tre signalveier som kan aktivere komplementsytemet: Klassisk vei, alternativ vei og lektinveien.

En komplementbindingsreaksjon kan benyttes for å påvise et antistoff eller antigen som ellers er vanskelig å måle eller påvise. Det benyttes en indikatorreaksjon med et annet antistoff og tilsvarende antigen som ikke reagerer hvis en mengde komplement er brukt opp av antistoffet i prøven og tilsatt antigen.

Flere smittsomme sykdommer kan påvises med en prøve av pasientens serum som kan testes med komplementbindingsreaksjoner. Det kan påvises om det finnes antistoff mot sykdommen i prøven.

## Referanser
Slaget ved Holmengrå

**Slaget ved Holmengrå** avsluttet den første perioden av Borgerkrigstiden der det norske lendmannsaristokratiet som støttet de valgte mindreårige kongene Inge og Sigurd beseiret tronpretendenten Sigurd Slembe og den avsatte kongen Magnus Blinde. 

Den dansk-norske opprørsflåten på tretti skip ble stoppet og nedkjempet av tjue store skip som fordrev danskene og tilintetgjorde de norske opprørerne. Magnus Blinde ble drept under slaget. Sigurd Slembe forsøkte å rømme, men ble tatt til fange og senere lemlestet og brutalt henrettet av lendmennene.

## Litteratur
* Snorre Sturlason, Heimskringla, Norges kongesagaer: *Haraldssønnenes saga*

## Eksterne lenker

* Om Sigurd Slembe, fra *Norsk biografisk leksikon*
Unntakstilstanden i Pakistan 2007

Den 3. november 2007 erklærte forsvarssjef og president Pervez Musharraf unntakstilstand i Pakistan. Foranledningen var at landets Høyesterett ville erklære valget den 5. oktober 2007, der Musharraf ble gjenvalgt som president, ugyldig. Presidenten begrunnet unntakstilstanden med at landets suverenitet var truet. Høyesterett svarte med å annullere unntakstilstanden, noe som ble oversatt at makthaverne.

Det ble lagt restriksjoner på pressen, flere hundre opposisjonelle, advokater og aktivister ble arrestert.

## Referanser


## Eksterne lenker

* Schoresch Davoodi & Adama Sow: *[https://web.archive.org/web/20080216052138/http://www.aspr.ac.at/epu/research/rp_0807.pdf The Political Crisis of Pakistan in 2007]* – EPU Research Papers: Issue 08/07,  Stadtschlaining 2007
West Haven

**West Haven** er en by i  New Haven County i Connecticut i USA med cirka  innbyggere (2000).

New Haven University ligger i West Haven.

Hele det tettbygde New Haven-området, som består av 22 byer og småbyer, har en samlet befolkning på .

## Referanser


## Eksterne lenker
*
La Stampa

***La Stampa*** er en av Italias mest solgte dagsaviser. Den trykkes i Torino og distribueres i hele Italia og i andre europeiske land. Avisen eies og drives av familien Agnelli.

Avisen ble grunnlagt i 1867 under navnet *Gazzetta Piemontese* og ble i 1895 kjøpt opp av Alfredo Frassati som ga den sitt nåværende navn og profil. 

## Referanser


## Eksterne lenker
*
Sofie Reuter

**Sofie Dorthea Reuter** (født 17. september 1860 i Sarpsborg, død 1891) var en av de to første norske misjonærer i Kina. Hun kom fra Den Evangelisk Lutherske Frikirke.

Den 18. september 1885 reiste hun ut sammen med Anna Sofie Jakobsen (1860 – 1911) via Middelhavet og Suezkanalen til Kina for China Inland Mission i England, men ble også støttet økonomisk av bl. a. Frikirken.  

Sofie Reuter var datter av den tyske byggmesteren Johan Chr. Reuter i Sarpsborg og giftet seg med Stanley P. Smith. Hun fikk ett barn med ham, men døde i forholdsvis ung alder. 

Før hun reiste ut som misjonær, arbeidet hun som guvernante. 

Høsten 2010 ble det avduket en plakett på veggen til huset i Kristiansand der både hun og Anna Sofie Jakobsen arbeidet før de reiste ut. I dag holder restaurantkjeden McDonald's til i dette huset.

## Litteratur
* Harald Stene Dehlin: *Pionerer i skjørt: høsten 1885 forlot de unge norske kvinnene Sofie Reuter og Anna Jakobsen London med Kina som reisemål*, Oslo: Norsk Luthersk Forlag, 1985 **(upålitelig?)**
* Ole Bjørn Rongen: «Dokumentar, diktning og plagiat - Om fremstillinga av dei første norske Kina-misjonærene, Anna Sofie Jakobsen og Sophie Reuter», i *Norsk Tidsskrift for misjonsvitenskap*, nr 3, 2013, s. 152-171

## Referanser


## Eksterne lenker
* Referanse til arkivbeholdning med Sophie Reuters brev fra misjonsmarken 1889-1891
Mandaue City

**Mandaue City** er en by på Filippinene. Den ligger i provinsen Cebu som i regionen Central Visayas og har 362&nbsp;654 innbyggere (folketelling 1. mai 2000).

Byen er inndelt i 27 smådistrikt, barangayer, per 30. september 2019. Mandaue City er nabo til Cebu City og inngår i dens storbyområde Metro Cebu.

## Referanser




## Eksterne lenker
* 
* National Statistical Coordination Board, Filippinene
Guilty Chinese Scholar Tree

**Guilty Chinese Scholar Tree**, et spesimen av pagodetreet (*Styphnolobium japonicum*), står i  Jingshanparken i Beijing. Det er et berømt tre og nasjonalt landemerke ettersom den siste av  Mingkeiserne, Chongzhen hengte seg selv fra det etter at en bondehær ledet av Li Zicheng hadde stormet Den forbudte by.

Treet ble revet opp med roten under kulturrevolusjonen; den nåværende treet er en erstatning.
Air Macau

**Air Macau** (kinesisk: 澳門航空) er et flyselskap med hjemmebase på Macao internasjonale lufthavn i Macao i Folkerepublikken Kina. Den er den tidligere portugisiske koloniens eneste flyselskap, og flyr (2007) til 12 destinasjoner i Fastlands-Kina og to destinasjone i Taiwan. Selskapet ble opprettet 13. september 1994 og begynte flyvninger den 9. november 1995 med en rute fra Macao til Beijing og  Shanghai. En unik firekantruteflyvning Macao, Beijing, Shanghai og Taipei begynte 8. desember 1995.

Utenfor Kina flyr Air Macau til Nord-Korea, Sør-Korea, Filippinene og Thailand.

## Referanser


## Eksterne lenker
*
Beijings universitet for språk og kultur

**Beijings universitet for språk og kultur** (BLCU – Beijing Language and Culture University; kinesisk:  北京语言大学, pinyin: *Běijīng yǔyán dàxué*, kjent som 北语, *Běiyǔ*, er det eneste av sitt slag i Kina ved det at dets hovedoppgave er å undervise utenlandske studenter i kinesisk språk og kultur. Etterhvert har det også begynt å undervise kinesere i fremmedspråk og særlig undervist fremtidige lærere som skal undervise i kinesisk som fremmedspråk.  Universitetet ble grunnlagt i 1962. Det ligger i Beijings bydistrikt Haidian.

## Eksterne lenker
*
Benigno S. Aquino

**Benigno Simeon «Ninoy» Aquino jr.** (1932–1983) var en filippinsk politiker.

Aquino var leder for Filippinenes opposisjonsparti. I 1956 giftet han seg med Corazon Cojuangco. Paret levde i eksil i USA 1980–1983. Han ble lovet personlig sikkerhet ved hjemkomst til Filippinene av president Ferdinand Marcos, men da han steg av flyet på flyplassen i Manila ble han skutt og drept. 

Enken Corazon Aquino ble landets president i 1986 da Ferdinand Marcos ble styrtet og demokratiske prosesser gjeninnført.

Hovedflyplassen på Filippinene, Ninoy Aquino internasjonale lufthavn er oppkalt etter ham.

## Referanser
Athar Ali

**Athar Ali** (født 1961) er en norsk sosionom og politiker som representert partiet Rød Valgallianse i Oslo bystyre og på Stortinget. 

Ali var den første ikke-vestlige innvandrer som møtte på Stortinget, da han i mars 1994 møtte som vararepresentant for Erling Folkvord. Han er utdannet sosionom fra Norges kommunal- og sosialhøgskole 1987, tok cand. mag. grad i 1996 og vid. utd.i sosialt arbeid og familieterapi i 2001. Han arbeider som klinisk sosionom.      

Medlem av Oslo bystyre 1987–95 og 1999–2003. Athar Ali er leder for Norsk Innvandrerforum.
## Referanser


## Eksterne lenker
*
Gøsta Munsterhjelm

**Gøsta Munsterhjelm** (født 30. august 1912 i Tromsø, død 29. mars 2005 i Bærum) var en norsk maler og grafiker. Han var sønn av legedatteren Ida Fredrikke f. Holmboe (1889–) fra Tromsø og Rudolf Ludvig Münsterhjelm (1880–1955), forfatter og ornitolog.

Han tilhørte den kjente finske kunstnerslekten Mûnsterhjelm, og tilbragte barne- og ungdomsårene i Finland. Gøsta Munsterhjelm studerte ved Statens kunstakademi i Oslo fra 1933 til 1937, under Axel Revold, Jean Heiberg og Georg Jacobsen. Han debuterte i Kunstnersamfunnet i 1939, sammen med fem andre Jacobsen-elever. Fra 1958 var han bosatt på Eiksmarka i Bærum.

Gøsta Munsterhjelm illustrerte *[[André Bjerkes ABC]]* fra 1959.

## Referanser


## Eksterne lenker
* Biografi 
* Minneutstilling 2006
* Jo M. K. Sandviks ''Sanger for skole og hjem'' med strektegninger av Gøsta Munsterhjelm
Ekebergforkastningen

**Ekebergforkastningen** er et geologisk begrep som grovt sett kan sies å utgjøre den sørøstlige skjæringa av Alnadalen i Oslo. Brattskrenten sees tydelig fra Asker- og Bærum-området. Den ble dannet fra slutten av karbontiden ved innsynkning av Oslofeltet.

Forkastningen starter ved Alnas opprinnelige møte med Oslofjorden i og med den nordvente Ekebergskrentens presise definering mot Alnafet og Lodalen. Skjæringa fortsetter østover gjennom Svartdalen og Groruddalen og ender opp i Nittedal. Forkastningssonen består av næringsfattige størkningsbergarter som granodioritt, tonalitt, hyperstendioritt og øyegneis. I tillegg kommer migmatittiske gneiser av sedimentær opprinnelse.

## Se også
*Oslofeltet
*Bunnefjordsforkastningen
*Ekebergskrenten
Roh Moo-hyun

**Roh Moo-hyun** (født 6. august 1946 i Gimhae i Sør-Korea, død 23. mai 2009 i Busan) var en sørkoreansk politiker. Han var president i Sør-Korea mellom 25. februar 2003 og 25. februar 2008. 

## Liv og virke
### Bakgrunn
Roh ble født i en fattig bondefamilie i Gimhae, nær Busan, sørøst i Sør-Korea. Før han ble politiker var Roh menneskerettsadvokat. 

### Politiker
Hans politiske karriere var preget av dramatiske begivenheter, blant annet forsøk på å bekjempe regionalismen i Sør-Koreas politiske liv. 

Flere kontroverser preget presidentskapet hans. Opposisjonen forsøkte blant annet en riksrettssak mot ham, uten å lykkes. Selv om han ble gjeninnsatt på presidentposten (og med sterkere mandat enn da han startet), hadde de fortsatte kontroverser og beskyldninger om inkompanse svekket hans popularitet.

Rohs politiske høydepunkter inkluderte en upopulær beslutning om å sende koreanske tropper til Irak, et mislykket forsøk på at flytte hovedstaden fra Seoul til Chungcheong-regionen og et bud på en koalisjon med det konservative parti, Det store nasjonalpartiet, noe som ble kritisert bredt.

Akkurat som forgjengeren Kim Dae-jung var han katolikk. Man han frafalt kirken mot slutten.

Roh ble mot slutten av sin levetid etterforsket for korrupsjon som også involverte hans familie. Dette skuffet mange av hans tilhengere da han hadde et image som en «ren» politiker. Roh innrømmet aldri noen korrupsjon, og etterforskningen tok slutt da han, som følge av skandalen, begikk selvmord. Hans død skapte stor oppsikt, og sittende president Lee Myung-bak ble anklaget for å ha ført en politisk motivert kampanje mot Roh.

Roh mottok i 2004 Den hvite ørns orden fra Polens president.

## Referanser


## Eksterne lenker
* 
* Roh Moo-hyun sin offisielle engelske side
* Profil på BBC News
* Profil på CNN
Gunnar Randers

**Gunnar Randers** (1914–1992) var en norsk fysiker, kjent som den ledende innen norsk atomforskning i tiden etter den andre verdenskrig.

## Liv og virke
Randers tok embedseksamen innen astronomi ved Universitetet i Oslo (1937), var assistent under Svein Rosseland ved Institutt for Teoretisk Astrofysikk og arbeidet blant annet med Oslo Analyzer, en av den tids største datamaskiner.  Han hadde forskningsopphold i California og Chicago (1940–1942), blant annet gjestende Albert Einstein og Enrico Fermi.

Deretter virket han i London for den norske regjering, samarbeidet med Jomar Brun om tungtvann, radar og nærhetsbrannrør.  Randers ble forskningssjef for fysikkavdelingen i det nyetablerte Forsvarets forskningsinstitutt (1946).

Med tilnavnet «Atom-Randers» forestod han utviklingen av atomreaktoren ved Institutt for energiteknikk i Halden der han var adm.dir. (1948–1968).  Han var visegeneralsekretær i NATO med ansvar for forskningsprogrammer og vitenskapelige spørsmål (1968–1970) og virket der inntil 1973.  Han var også administrerende direktør i Scandpower en tid (1975).

Han var far til Jørgen Randers og halvbror av Arne Randers Heen.

## Utgivelser
* *Atomkraften* (Cappelen, 1946)
* *Atomer og sunn fornuft* (Aschehoug, 1950)
* *Lysår* (Gyldendal, 1975)

## Gunnar Randers forskningspris
En pris for utmerket forskning innen energiteknikk og fysikk deles ut av Kong Harald annethvert år.  Vinneren mottar 100 000 NOK og et kunstverk, utvalgt av en komite med Ivar Giæver, David Sherrington, Eivind Hiis Hauge og Arne Skjeltorp.

* 2001 Thomas Ebbesen ved universitetet i Strasbourg
* 2003 Amnon Aharony ved universitetet i Tel Aviv
* 2005 Øystein H. Fischer ved Universitetet i Genève 
* 2007 Paul Meakin ved  *Center for Advanced Modeling and Simulation* i Idaho
* 2009 Roger Pynn ved Indiana University, USA
* 2011 Mogens H. Jensen ved Universitetet i København

## Referanser
Denis Cosgrove

**Denis E. Cosgrove** (født i 3. mai 1948 i Liverpool, død 21. mars 2008 i Los Angeles) var en britisk geograf. 

Han var Alexander von Humboldt-professor i geografi ved University of California, Los Angeles. Et av Cosgroves viktigste bidrag til geografifaget var rammeverket for idéen om at «geografi er overalt». Hans arbeid søkte å relatere konseptene «kultur» og «landskap» som en metode for forståelse av det mangfoldet av komplekse forbindelser som utgjør vår verdens geografi.

## Referanser
Absolute One Hit Wonders

***Absolute One Hit Wonders*** er et samlealbum som inneholder flere av de største one hit wonders.

Albumet kom ut 30. mai 2005 ved siden av Absolute Music-serien. 

## Sporliste
### CD 1
#Bolland & Bolland – «You're in the Army Now»
#The Buggles – «Video Killed the Radio Star»
#Bran Van 3000 – «Drinking in L.A.»
#Boy Meets Girl – «Waiting for a Star to Fall»
#Soul Asylum – «Runaway Train»
#Rah Band – «Clouds Across the Moon»
#Divinyls – «I Touch Myself» 
#Donna Lewis – «I Love You Always Forever»
#Lipps Inc – «Funkytown»
#Matthew Wilder – «Break My Stride»
#Deep Blue Something – «Breakfast at Tiffany's»
#Living In A Box – «Living in a Box»
#Kim Carnes – «Bette Davis Eyes»
#Kajagoogoo – «Too Shy»
#Vanilla Ice – «Ice Ice Baby»
#Tasmin Archer – «Sleeping Satellite»
#Paul Hardcastle – «Nineteen»
#Sam Brown – «Stop!»
#Mel Brooks – «To Be Or Not to Be»

### CD 2
#F.R. David – «Words»
#Laura Branigan – «Self Control»
#Norman Greenbaum – «Spirit in the Sky»
#Chesney Hawkes – «One and Only»
#Cutting Crew – «(I Just) Died in Your Arms»
#The Art Company – «Suzanna»
#Martika – «Toy Soldiers»
#Breakfast Club – «Right on Track»
#Jimmy Nail – «Ain't No Doubt»
#Shanice – «I Love Your Smile»
#Fiction Factory – «Feels Like Heaven»
#Eiffel 65 – «Blue (Da Ba Dee)»
#Trio – «Da Da Da»
#Opus – «Live Is Life»
#Right Said Fred – «I'm Too Sexy»
#Baha Men – «Who Let the Dogs Out»
#Patrick Hernandez – «Born to Be Alive»
#Billy Ray Cyrus – «Achy Breaky Heart»
#Debbie Gibson – «Lost in Your Eyes»

## Kilder
*Various - ''Absolute One Hit Wonders'' på discogs.com

## Eksterne lenker
*
Richmond stasjon

**Richmond** er en jernbane- og undergrunnsstasjon i distriktet Richmond upon Thames i det sørvestre London. Den er en av endestasjonene på undergrunnsbanens District-linje, og vestre endestasjon for jernbanenettets North London-linje. South West Trains-tog på vei til og fra Waterloo, Windsor, Kingston og Reading stopper også her.

|}
André Bjerkes ABC

***André Bjerkes ABC*** er en utbredt norsk ABC-bok på riksmål, skrevet av André Bjerke og illustrert av Gøsta Munsterhjelm. Den ble første gang utgitt av Riksmålsforbundet i 1959. Siden 1983 har Aschehoug utgitt den i faksimileutgaver, og den utkom senest i 2007 i sitt 9. opplag. ABC-en er preget av steinerpedagogiske tanker, og brukes bl.a. i steinerskolene. Den er godkjent av Det Norske Akademi for Språk og Litteratur.

## Se også
* *[[Moro-vers]]*, barnerim av André Bjerke

## Litteratur
*André Bjerke og Gøsta Munsterhjelm (1959): *André Bjerkes ABC*. Oslo: Riksmålsforbundet. ISBN 978-82-03-11151-8. Oslo: Aschehoug. ISBN 82-03-11151-3
Absolute One Hit Wonders II

***Absolute One Hit Wonders II*** er et samlealbum som inneholder flere av de største one hit wonders.

Albumet kom ut 25. juni 2007 ved siden av Absolute Music-serien. 

## Sporliste
### CD 1
#Robin Beck – «First Time»
#Fountains Of Wayne – «Sink to the Bottom»
#White Town – «Your Woman»
#Heavy D & The Boyz – «Now That We Found Love» 
#Bosson – «One in a Million» 
#Standfast – «Carcrashes» 
#Cue – «Burnin'» 
#Dakota Moon – «Another Day Goes By» 
#Uncle Cracker – «Follow Me» 
#Sisqó – «Thong Song» 
#Cornershop – «Brimful of Asha»  
#Rick Dees & His Cast Of Idiots – «Disco Duck» 
#Toni Basil – «Mickey» 
#The Braids – «Bohemian Rhapsody»  
#Chumbawamba – «Tubthumping» 
#Men at Work – «Down Under» 
#Whigfield – «Saturday Night» 
#Mr Walker & The Walkmen – «This Is Your Walkman Talking» 

### CD 2
#Rock Steady Crew – «(Hey You) - The Rock Steady Crew» 
#Aneka – «Japanese Boy» 
#Soft Cell – «Tainted Love»  
#Propaganda – «Heaven Give Me Words» 
#Break Machine – «Street Dance» 
#Tiffany – «Could've Been» 
#Jackie Graham – «Set Me Free»  
#Mark Morrison – «Return of the Mack» 
#Black – «Wonderful Life» 
#Crazy Town – «Butterfly» 
#Crystal Waters – «Gypsy Woman»  
#Dante Thomas – «Miss California» 
#Meja – «All 'Bout the Money» 
#K-Ci & JoJo – «All My Life» 
#Crash Test Dummies – «Mmm Mmm Mmm Mmm» 
#Wheatus – «Teenage Dirtbag» 
#Yellow Pages – «Perfect Situation»  
#Las Ketchup – «The Ketchup Song»

## Kilder
* Oppslag på Discogs på ''Absolute One Hit Wonders 2''
Stratford stasjon

**Stratford stasjon** er en jernbane- og undergrunnsstasjon i det østre London. Den er også en av endestasjonene på Docklands Light Railway. Stasjonen betjenes av undergrunnens Central- og Jubilee-linjer, og av jernbanenettets one, c2c og London Overground *([[North London-linjen]])*.

31. august 2011 ble en ny linje fra Canning Town til Stratford International stasjon åpnet på Docklands Light Railway.

Stasjonen vil være et knutepunkt i forbindelse med Sommer-OL 2012, da den ligger like i nærheten av OL-parken.

|}

## Referanser
Gupu

**Gupu gård** er et utfarts- og bevertningssted sørøst i Vestmarka i Bærum. Det ligger på om lag 295 moh, og er lett tilgjengelig både fra Bærumssiden og Askersiden. Det går flere blåmerkede stier gjennom gården. På vinteren blir det preparert skiløyper fra Franskleiv (Vestmarksetra) i Bærum og fra Semsvannet i Asker til Gupu, og videre innover i marka. Gupu ligger omtrent 750 meter sørøst for Furuholmen. 

Stedsnavnet *Gupu* kan komme fra finsk *gupu*, som betyr «kule» eller «rund høyde», men Asker og Bærum Historielag har i senere tid gått vekk fra teorien om at opphavet til navnet kommer fra finneinnvandringen. Gupunavnet er funnet i artikler før den tid. Den nye teorien går ut på at navnet kommer fra *gyp* som betyr juv siden en elv i nærheten som i dag heter Gupuelven går gjennom noen juv før den ender ut i Semsvannet.

Det har vært perioder det ikke har vært bosetning på Gupu. Sist gang gården ble ryddet var rundt år 1700. Deler av dagens hovedhus er fra denne tiden. *Randi Gupu Johnsen* var 8. generasjon som drev gården, og ble første eier i familien da hun kjøpte gården av Bærum kommune i 1990. Tidligere generasjoner hadde vært leilendinger. 

## Kilder
* Markastua Gupu Gårds hjemmeside
* Gupu i markadatabasen til Skiforeningen
* Nedre Gupu på Turistforeningens ut.no
* Værvarsel for Gupu på yr.no
* Gupu på lokalhistoriewiki.no
*
SIG Mosquito

**SIG Mosquito** er en halvautomatisk pistol i kaliber .22 Long Rifle fra den tysk-sveitsiske våpenprodusenten Swis Arms. Pistolen beskrives av produsenten som 90% av størrelsen på den utbredte tjenestepistolen SIG P226.

## Eksterne lenker
* Beskrivelse på produsentens offisielle hjemmesider
Christian Michelsen (fotballspiller)

**Christian Magnus Thim Michelsen** (født 1976) er en norsk fotballtrener og tidligere fotballspiller. 

Han har tidligere vært spiller for , ,  og .

Michelsen startet sin A-lagskarrière i Clausenengen, hvor han spilte sammen med blant andre Trond Andersen og Ole Gunnar Solskjær. Han gikk fra Clausenengen til Stabæk i 1999, og ble klubbens toppscorer i eliteserien i 2000-sesongen med 11 mål. Etter Stabæk gikk turen til Moss hvor han var kaptein de siste sesongene. Han signerte deretter for Kristiansund BK, og ble spilleklar for klubben foran 2008-sesongen. Etter 2013-sesongen la han opp som spiller og ble hovedtrener fra og med 2014 til han fikk sparken den 25. august 2023.

Den 25. juni 2024 tok han over som hovedtrener for Sarpsborg 08. I august 2025 var han ferdig i klubben. 

Michelsen er fetter til Eirik Hoseth.

## Referanser


## Eksterne lenker
*
Biblioteksvar

**Biblioteksvar** var en nasjonal digital referansetjeneste hvor man kunne stille spørsmål til bibliotekarer fra hele landet gjennom e-post, chat og SMS. Tjenesten var et samarbeidsprosjekt mellom mer enn 50 fag-, skole- og folkebibliotek. Den ble til å begynne med finansiert av ABM-utvikling, senere av Nasjonalbiblioteket.

## Historikk
Biblioteksvar var en sammenslåing av de tidligere spørretjenestene Bibliotekvakten fra Vestfold fylkesbibliotek, og Spør Biblioteket fra Deichmanske bibliotek. Tjenestene ble slått sammen til en nasjonal tjeneste i 2004. Biblioteksvar ble lagt ned i 2012.

## Referanser


## Eksterne lenker
* Biblioteksvars arkiv
Debio

**Debio** er en norsk, privat medlemsorganisasjon opprettet i 1986 for å kontrollere og merke økologisk landbruksproduksjon, foredling, lagring, import og omsetning.

Debio ble opprettet i 1986 for å utvikle regelverk, og for å kontrollere og godkjenne økologisk produksjon i Norge. Gjennom sertifiserings- og merkeordninger arbeider Debio for et mer bærekraftig samfunn. Hovedvirksomheten til Debio er kontroll og sertifisering for Mattilsynet, basert på EU-standarden for økologisk produksjon i Norge. Debio utfører også kontroll og sertifisering på grunnlag av egne, privatrettslige regelverk innenfor blant annet fiske, servering og dagligvare.

## Merkinger
Organisasjonen har flere forskjellige merkinger innad, herunder økologisk merking.

### Økologiske produkter
For å kunne kalle produkter for økologiske i Norge, må man produsere disse i henhold til Debio-sertifiseringen. Debio har fysiske inspeksjoner i alle steg av produksjonen hvert år. Her vil bedriften være pålagt å gi Debio full oversikt over produksjonsprosessen, inkludert regnskap og andre relevante bilag. Dette er en ordning som er laget i samarbeid med Mattilsynet. Debio-sertifiseringen reguleres av «forskrift om økologisk produksjon og merking av økologiske landbruksprodukter, akvakulturprodukter, næringsmidler og fôr (økologiforskriften)».

## Referanser


## Eksterne lenker
*
Verdensmagasinet X

***Verdensmagasinet X***, tidligere kalt ***3. verdensmagasinet X***,  var et norsk redaksjonelt uavhengig magasin som fokuserte på utviklingsspørsmål og solidaritetsarbeid. 

Magasinet ble stiftet i 1991 (én utgivelse), og kom i perioden 1992 til 2014 med seks numre i året, og fra 2014 med fire numre i året.  Organisasjonene bak utgivelsen, Fellesrådet for Afrika, Studentenes og Akademikernes Internasjonale Hjelpefond (SAIH), Utviklingsfondet og Latin-Amerikagruppene (LAG) klarte ikke å bli enige om navnet, og arbeidstittelen «X» ble permanent. Verdensmagasinet X ble nedlagt i 2016, og dets siste redaktører var Elida Høeg og Kjersti Kanestrøm Lie.

## Tidligere redaktører
* Pål Mugaas
* Christian Ruge
* Nora Ingdal
* Ellen Hofsvang
* Anne Hege Simonsen
* Tor Aksel Bolle
* Øystein Meland
* Maren Sæbø

## Referanser


## Eksterne lenker
*
Absolute Dance Classics

***Absolute Dance Classics*** er et samlealbum som inneholder flere av de største dance hit-låtene.

Albumet kom ut 19. juni 2006 ved siden av Absolute Music-serien. 

## Sporliste
### CD 1
# Snap! – «Rhythm Is a Dancer»     
# Technotronic – «Pump Up the jam»     
# Culture Beat – «Mr. Vain»      
# E-Type – «This Is the Way»     
# Ice MC – «Think About the Way»    
# Haddaway – «What Is Love»   
# DJ Bobo – «Somebody Dance with Me» 
# Corona – «Baby Baby»     
# MC Sar & The Real McCoy – «Run Away»    
# Twenty 4 Seven – «I Can't Stand It»    
# Rob 'N' Raz – «In Command»     
# Dr. Alban – «It's My Life»        
# Melodie MC – «Dum Da Dum»     
# Basic Element – «The Promise Man»     
# Pandora – «Trust Me»    
# Me & My – «Dub I Dub»     
# Cut 'N' Move – «Give It Up»

### CD 2
# Whigfield – «Saturday Night (Be My Baby)» 
# Bit To Beat – «X-Files»     
# Scooter – «Move Your Ass»     
# The Prodigy – «No Good (Start The Dance)»     
# 2 Unlimited – «No Limit»     
# Magic Affair – «Omen III»      
# Leila K – «Electric»    
# Prince Ital feat. Marky Mark – «Happy People»    
# The Grid – «Swamp Thing»        
# Robin S – «Show Me Love»      
# Clubland – «Hold on (Tighter to Love)»      
# Legacy Of Sound feat. Meja – «Happy»     
# Everything But The Girl – «Missing»     
# Black Box – «Ride on Time»      
# Marky Mark & The Funky Bunch feat. Loleatta Holloway – «Good Vibrations»     
# C & C Music Factory – «Gonna Make You Sweat»     
# Heavy D & The Boyz – «Now That We Found Love»  

## Eksterne lenker
George Adamski

**George Adamski** (født 17. april 1891, død 23. april 1965) var en polskfødt amerikaner som var en av de første som hevdet å ha sett en UFO. Han fortalte i boken *Flying Saucers Have Landed* (1953) at han møtte utenomjordiske vesen i november 1952.

Ved det første møtet i 1952 møtte han *Orthon* fra Venus, en middels høy humanoid med blondt hår, som han kommuniserte med gjennom telepati. Adamski skal ha tatt bilder av ufoer fra andre planeter, og reist med dem.  I 1962 hevdet han å ha deltatt i en konferanse på Saturn. Han så på seg selv som «filosof, lærer, student og ufoforsker». 

Adamski skrev flere bøker, slik som *Inside the Space Ships* (1955) og *Pioneers of Space: a Trip to the Moon, Mars and Venus* (1949). *Flyvende tallerkener har landet* ble utgitt på norsk i 1954. Et utdrag finnes i antologien *[[New Age (bok)|New Age]]*, 2007.

## Tekster på norsk
* 

## Referanser

## Eksterne lenker
*
Austrofascisme

**Austrofascisme** (på tysk *Austrofaschismus*) er et begrep som ofte brukes for å beskrive det autoritære styre i Østerrike («Den første østerrikske republikk») mellom 1934 og landet ble innlemmet i det nasjonalsosialistiske Tyskland ved *[[Anschluss]]* i 1938. Det austrofascistiske regimet var basert på det nyetablerte statsbærende partiet Fedrelandsfronten (*Vaterländische Front*) og høyremilitsen «Heimevernet» (*Heimwehr*). Lederne var Engelbert Dollfuß (1892&ndash;1934), og etter han var blitt drept, Kurt Schuschnigg (1897&ndash;1977), begge opprinnelig fra Christlichsoziale Partei, som raskt ble integrert i den nye austrofascistiske bevegelsen og tatt opp i Fedrelandsfronten.

Austrofascismen var delvis basert på Mussolinis italienske fascisme og delvis på konservativ politisk katolisisme (*[[klerikalfascisme]]*). Grunnlaget var Christlichsoziale Partei sitt Korneuburgprogram fra 1930, som gikk inn for å avskaffe den demokratiske grunnloven og det parlamentariske demokratiet, og erstatte det med en autoritær stenderstat (*[[Ständestaat]]*).

I mars 1933 begynte Dollfuss gjennomføringen av dette programmet, gjennom undertrykkende tiltak mot Sozialdemokratische Arbeiterpartei (SDAP). noe som førte til oppstanden i Wien i 1934. Etter at denne arbeideroppstanden var slått ned, og demokratiet helt avskaffet, fikk landet en ny grunnlov etter austrofascistiske prinsipp, som gjaldt fram til *Anschluss* i 1938. 

Det har i ettertid blitt reist kritikk mot bruken av begrepet austrofascisme. Regimet omtalte imidlertid seg selv under denne betegnelsen. Regimet satt politiske motstandere i konsentrasjonsleirer kalt *Anhaltelager*. 

Österreichische Volkspartei (ÖVP), det største borgerlige partiet i landet, er etterkommeren etter Christlichsoziale Partei som etablerte diktaturet. Portrettet av Dollfuss – mannen som avskaffet parlamentarismen – henger fortsatt på ÖVP-kontoret i parlamentet.

Austrofascismen kan sees som et forsøk fra den reaksjonære politiske katolisisme på å vende tilbake til tida før ideene fra den franske revolusjonen og demokratiet. 


File:TribunaFrentePatrióticoAustriaco1936.jpg|Massemøte for det østerrikske fascistparti Fedrelandsfronten (*Vaterländische Front*) , trolig da landets kansler Kurt Schuschnigg blir utropt som «frontfører»10. oktober 1936.

File:FrentepatrióticoAustriaco1936.JPG|Marsjerende partitilhengere av Fedrelandsfronten i oktober 1936

File:FrentepatrióticoAustriaco1936-2.JPG|Uniformerte tilhørere under et massemøte for Fedrelandsfronten i oktober 1936


## Se også
* Østerriksk nasjonalsosialisme
* Fedrelandsfronten (*Vaterländische Front*), klerikalfascistisk parti
* Engelbert Dollfuß, Fedrelandsfrontens leder 1932&ndash;1934
* Kurt Schuschnigg, Fedrelandsfrontens leder 1934&ndash;1938
* Oppstanden i Wien i 1934, opprør mot den østerrikske fascismen 
* *[[Ständestaat]]*, tysk betegnelse for den østerrikske staten 1934&ndash;1938
* Den østerrikske republikk (*Republik Österreich* eller *Bundesstaat Österreich*), Østerrike 1919&ndash;1938
Edmund Austigard

**Edmund Austigard** (født 18. september 1964)  er en norsk forfatter og forlagsdirektør i Samlaget.

## Utdanning og ansettelsesforhold
Austigard vokste opp i Årdal i Ryfylke, i Hjelmeland kommune. Han er utdannet diplomøkonom fra Handelshøyskolen BI og har i tillegg to mastergrader fra USA i finans, politisk økonomi og markedsføring.

Han har jobbet i Telenor og på Forlagssentralen, og var administrerande direktør i Bokbasen AS før han i juni 2011 overtok som forlagsdirektør i Samlaget. 
I 2019 ble han styreleder for Den norske Forleggerforening.

## Forfatterskap
Austigard debuterte som skjønnlitterær forfatter i 2005 med romanen *Krinsereglane*. Hans debutroman fikk svært gode kritikker. NRKs litteraturanmelder Marta Norheim skrev: «Edmund Austigard har med «Krinsereglane» skrive den mest originale og humoristiske debutromanen på mange år.» 

## Bibliografi
* 2005: *Krinsereglane* (roman) Samlaget. ISBN 82-521-6517-6
* 2007: *Taxi for B. A. Beckstrøm - eller kunsten å danse på furu* (roman)
* 2009: *Jakta på Bjednekniven* (roman) – skrevet sammen med Jarl Austigard
* 2011: *Solskinsbussen* (roman)
* 2020: *Vegar ut til alle kantar. Novelleantologi for ungdom*

## Priser (utvalg)
* 2008 – Sigmund Skard-stipendet

## Referanser


## Kilder
*Presentasjon av Edmund Austigard i Forfatterkatalogen på Forfattersentrums nettsider

## Eksterne lenker
* Svanger med ny bok Intervju med Austigard i Bygdaposten for Hjelmeland
* Den gjennomsnittlige umulighet Intervju med Austigard i Bergens Tidende
* ''Suveren debutroman'' Vårt Land om *Krinsereglane*
Phil Manzanera

**Phil Manzanera** (født **Philip Geoffrey Targett-Adams**, født 1951) en engelsk gitarist. Han startet å spille gitar som åtteåring, da bodde i Venezuela. Da han startet på London's Dulwich College i 1966 var han med på å starte bandet «Pooh and the Ostrich Feather». Han har spilt i Quiet Sun og videre i Roxy Music. Der han tok over for David O'List. Han er kjent for sin spesielle punkaktige gitarstil tidlig i karriere. Senere ble han mere inspirert av sine latinske røtter. 

Phil Manzanera var med å produsere David Gilmours album *[[On An Island]]* som kom ut i 2006.

Han var også med på turnèn til albumet, der han spilte rytmiskgitar.

## Referanser


## Eksterne lenker
* 
* 
* 
* Biografi
Anfinn Stigen

**Anfinn Emil Stigen** (født *Knutsen* 22. oktober 1923 i Ålesund, død 18. august 1994 i Bærum) var filosof og professor i filosofi ved Universitetet i Oslo.

Han het Knutsen til han 35 år gammel, i 1958, tok sin mors etternavn. Han var sønn av tømrer Hans Knutsen (1887–1974) og husmor Johanne Stigen (1883–1964). I 1958 giftet han seg med billedkunstner Lise Lie Christensen.

Stigen var utdannet i Chicago, Oxford, Paris og Oslo. Han tok sin doktorgrad (dr.philos.) på en avhandling om Aristoteles på engelsk, *The Structure of Aristotle's Thought*, i 1966.

Av hans produksjon kan nevnes *Betydning og mening, handling og ytring* (1967), *Filosofiske tekster* (2 bind, 1968), *Arbeid og menneskeverd* (1973), *Aristoteles* (1977), samt den mye brukte *Tenkningens historie* (2 bind,1983) som blant annet var pensum i examen philosophicum ved både UiO og NTNU i mange år. Læreverket er fremdeles pensum i en av variantene av examen philosophicum ved Universitetet i Tromsø.

Stigen var professor i filosofi ved Universitetet i Oslo fra 1974.

## Referanser


## Eksterne lenker
* SNL.no: Utdypende artikkel
*
Austromarxisme

**Austromarxisme** er et begrep som er blitt brukt om den teoretisk grunngitte venstresosialismen som ble utviklet innenfor det østerrikske sosialdemokratiet på begynnelsen av 1900-tallet. De viktigste personene i austromarxismen var Otto Bauer, Rudolf Hilferding og Max Adler. 

Austromarxistene prøvde å utvikle et tredje standpunkt i striden om revisjonismen i det tyske sosialdemokratiske partiet og den 2. internasjonale. De tok avstand fra Eduard Bernstein fordi de mente han reviderte for mye, men var heller ikke enig i Karl Kautskys ortodoksi. Posisjonen deres lignet den til Rosa Luxemburg i denne striden. Under første verdenskrig prøvde de igjen å stå for et tredje standpunkt, annerledes enn både sosialdemokratenes nasjonale patriotisme og Vladimir Lenins linje om å gjøre krigen om til en borgerkrig. Disse forsøkene på en egen venstresosialistisk kurs kom først på 1920-tallet til uttrykk i dannelsen av en egen Internasjonale in spe, uformelt kalt Wienerinternasjonalen eller mer spydig to-og-en-halv-internasjonalen. I 1923 gikk partiene og gruppene her inn igjen i den Andre Internasjonalen, som nå ble kalt *Sozialistische Arbeiter-Internationale (SAI).*
 
Austromarxistene utviklet marxistisk teori på områder som forholdet mellom basis og overbygning, marxistisk filosofi, nasjonalitetsspørsmålet og imperialismen. Etter første verdenskrig var det Otto Bauer som kom til å spille den største rollen i det østerrikske sosialdemokratiske partiet. Han sto for en strategi som kanskje kan kalles «revolusjonær reformisme», der en vil prøve å gjennomføre en sosialistisk omforming av samfunnet på grunnlag av de eksisterende demokratiske ordningene, men også være villig til å forsvare demokratiet og arbeiderbevegelsen med våpen i hand om nødvendig.  

Den østerrikske arbeiderbevegelsen måtte gjøre nettopp det, men tapte for de fascistinspirerte borgerlige kreftene som innførte diktaturet etter oppstanden i Wien i 1934. 

Det er blitt hevdet at den reformerte «eurokommunismen»  som utviklet seg i en del europeiske kommunistpartier på 1960-tallet og 1970-tallet har likheter med austromarxismen. Det samme kan vel sies om moderne skandinavisk venstresosialisme i danske Socialistisk Folkeparti og norske Sosialistisk Venstreparti. Således kan austromarxismen sees som et av de første forsøkene på å utforme et tredje standpunkt mellom «høyresosialdemokrati» og bolsjevisme.

## Litteratur
*Otto Bauer: *Social Democracy and the Nationalities Question* (1908)
*Norbert Leser: *Zwischen Reformismus und Bolschewismus. Der Austromarxismus in Theorie und Praxis* (1968)
*Otto Bauer und Die Mühen des Dritten Wegs Die Linke,Michael R. Krätke
Gamle Asker kirke

**Gamle Asker kirke** var en steinkirke i romansk stil oppført på 1100-tallet, opprinnelig dedisert til Maria og helgenene Fabian og Sebastian. Kirken lå i Asker, der Asker kirke ligger i dag, og skal ha avløst en enda eldre trekirke på samme sted. 

## Opprinnelig utforming og endringer
Gamle Asker kirke hadde et rektangulært skip og lavere og smalere, rett avsluttet kor. Disse bygningsledd må ha beholdt sin opprinnelige form, men er blitt reparert og har fått tilføyelser. Allerede 1377 ble det gjennomført en stor reparasjon, og kirkeregnskapene fra 1620-årene forteller om omfattende reparasjonsarbeider. 

I 1705 ble det bygd et muret sakristi med overhvelvet gravkammer i kjelleren, øst for koret. Koret hadde ett og skipet to sydvendte vinduer. Både skip og kor hadde sydportal, og skipet hadde vestportal med våpenhus foran. En takrytter med høy hjelm satt midt på skipets møne. Gavlene var murt til mønet. 

I 1836 beskrev Peter Frederik Wergmann kirken som følger: 
 Kirken er simpel, men ganske rummelig. Dens Ydre er ret pynteligt, og faaer Anseelse ved dens høie Taarnspiir. Den har et lyst og smukt Sakristi. Dens Tag er nu tegllagt, men var før tækket med Bly.

Kirken kjennes fra foto og tegninger fra 1800-årene, og omrisset av den er lagt inn på planen over kirkegården fra 1860. Ifølge denne var skipet ca. 17,35 m langt og ca. 12,5 m bredt, koret ca. 6,5 m langt og ca. 8 m bredt, sakristiet ca. 5,2 m langt og ca. 6,2 m bredt og våpenhuset i vest ca. 3,8 m langt og ca. 4,6 m bredt. 

## Brannen i 1878
Kirken brant i 1878. Mye av inventaret ble reddet ut, blant annet altertavlen fra 1724 og døpefonten fra 1715. Altertavlen fremstiller nattverden, og er malt av *Lars Sivertsen*. 

Kirken var kraftig skadet, og da den gamle kirken lenge hadde vært for liten for befolkningen i bygda ble det besluttet å rive ruinene. Den nye kirken sto ferdig året etter. Nye Asker kirke er en langt større langkirke i nygotisk stil, bygd i tegl.

## Referanser


## Litteratur
* 
* 
* 
* 
* 
* 
* 
* 
* 

## Se også
*Asker kirke
*Asker prestegjeld
*Asker prosti
*Biskop Eysteins jordebok (1400)
*Jens Nilssøns Visitasbøger og reiseoptegnelser (1598)
Handelshøgskolen Nord

**Handelshøgskolen Nord** (**HHN**) er et fakultet ved Nord universitet.

Det ble etablert i 1985 under navnet Siviløkonomutdanningen i Bodø. I 1995 ble hovedfagstudiet i bedriftsøkonomi etablert, og da man seks år senere fikk på plass doktorgradsstudiet ble navnet endret til Handelshøgskolen i Bodø.

Siden 1985 har HHB utdannet siviløkonomer, øk./ad.kandidater, bachelorgrader i økonomi og ledelse, i regnskap og revisjon og i teknologifag.

I 2004 etablerte HHB seg på Mo i Rana og i Vesterålen, og i 2005 ble det bestemt å tilby nye masterprogrammer rettet mot utenlandske markeder. I 2007 var 2800 siviløkonomer (MSc in Business) uteksaminert ved handelshøgskolen og masterprogrammet MBA-HHB ble igangsatt på campus med 50 studenter. 

Hvert år tas rundt 400 studenter opp til ulike studier innenfor økonomi og ledelse, samt IT-studier frem til 2012. Ut fra antallet studenter er hovedstudiene på bachelornivå Økonomi og Ledelse, og på masternivå Siviløkonomstudiet/Master of Science in Business. Totalt er det ca. 2 800 studenter ved HHN og ca. 200 ansatte.

## Studier ved Handelshøgskolen
*Bachelor i økonomi og ledelse
*Bachelor i eiendomsmegling
*Bachelor i regnskap og revisjon
*Bachelor i nautikk, maritim økonomi og ledelse
*Master of Science in Business (Siviløkonom)
*Master of Science in Energy Management (Siviløkonom)
*Master of Science in Sustainable Management (Siviløkonom)
*Master of Business Administration (MBA)

## Satsningsfelter forskning
*Entreprenørskap, innovasjonsledelse, økonomistyring i offentlig sektor, transportøkonomi, økologisk økonomi og etikk.

## Sentre
*Nordområdesenteret
*Centre for High North Logistics (CHNL)
*Senter for økologisk økonomi og etikk
*Senter for industriell forretningsutvikling
*Spir Idélab Bodø
*Novadis

## Referanser


## Eksterne lenker
*
Benzaldehyd

**Benzaldehyd** (C6H5CHO) er en organisk forbindelse som består av en benzenring med en aldehydgruppe. 

Nå lages benzaldehyd primært fra toluen ved ulike prosesser.

Benzaldehyd kan karakteriseres og gjenkjennes på grunn av sin lukt, da det er den som gir mandler (og marsipan) sin typisk lukt.
Juan Sebastián Verón

**Juan Sebastián Verón** (født 9. mars 1975 i La Plata) er en argentinsk tidligere fotballspiller og styreleder for den argentinske klubben Estudiantes de La Plata.

Verón startet sin utenlandskarriere i Sampdoria under Sven-Göran Eriksson.
Han spilte 1998-99-sesongen for AC Parma, før han ble gjenforent med Eriksson, denne gangen i Lazio. Her vant han både seriemesterskap og cupmesterskap.

I 2001 ble han kjøpt av Manchester United for £28.1 millioner, engelsk rekord den gangen.
Skadeproblemer gjorde at Alex Ferguson lot ham gå til Chelsea i 2003, som nå hadde blitt tatt over av Roman Abramovitsj.

Skadene fortsatte, og han ble ingen suksess i Chelsea. The Times hadde han på sin liste over de 50 verste overgangene i engelsk fotballhistorie. Ironisk nok var han i 2004 på FIFAs liste over de 125 beste nålevende spillere, valgt ut av Pelé.

Han ble lånt ut til Inter i to sesonger, og da kontrakten hans gikk ut gikk han tilbake til Estudiantes, klubben han startet karrieren sin i.

## Statistikk
**Manchester United**

## Referanser


## Eksterne lenker
*
Anders Trentemøller

**Anders Trentemøller** (født 16. oktober 1972) er en dansk produsent og komponist innen for housemusikken og elektronika. Han debuterte i 1997.

Trentemøller er mest kjent for sitt arbeid med Röyksopp, The Knife, Mikael Simpson, Henrik Vibskov med flere.

## Historie
Han debuterte i 1997 sammen med Thomas Bertelsen (DJ T.O.M) når de startet det første live house opptreden i Danmark. De hadde gruppen Trigbag, de spilte konserter over hele verden. Trigbag ble i 2000 oppløst.

I 2003 slapp han *The Trentemøller EP*. For dette albumet mottok han prisen «Up Front Release of the Year» fra den danske DJ awards i 2004 for sporet «Le Champagne».

I februar 2005 ga Steve Bug ut den kjente Trentemøller EP *Physical Fraction* på hans platesselskap Audiomatique. 
Dette satte Trentemøller på kartet. Det fortsatte med tre nye utgivelser på hoved selskapet til Bug (Poker Flat). Der ga Trentemøller ut Polar Shift, Sunstroke and the Nam Nam EP.

Debutalbumet han *[[The Last Resort]]* ble gitt ut av Poker Flat i oktober 2006. Det tyske bladet Groove Mag og det franske bladet Trax mente det var «Record of the Year» i november 2006.

I 2007 ga han ut «Moan» sammen med Ane Trolle som synger på sporet. Det ble en stor hit i Danmark, den var også på topp 30 i Belgia

## Priser
* I 2006 blir Trentemøller premiert 50 000 danske kroner av den Danske Statens Kunstfond for *The Last Resort*
* Han var også blant de nominerte i P3 Guld i 2006, men det var Mikael Simpson som vant prisen.
* Trentemøller vant BBC prisen «Essential Mix of the Year 2006» med sin «Essential Mix».

## Utgivelser
### Album
* 2006 – *[[The Last Resort (album)|The Last Resort]]*
* 2007 – *[[The Trentemøller Chronicles (album)|The Trentemøller Chronicles]]*
* 2007 – *[[The Pølar Mix (album)|The Pølar Mix]]*
* 2013 - Lost

### EP og Singler
* 2003 – *Trentemøller EP* (12")
* 2004 – *Beta Boy* (12")	
* 2005 – *Kink* (12")
* 2005 – *Physical Fraction* (12")
* 2005 – *Polar Shift* (12")
* 2005 – *Serenetti* (12")
* 2006 – *Sunstroke* (12")
* 2006 – *Nam Nam E.P.* (12")
* 2006 – *Rykketid* (12")
* 2006 – *Always Something Better* (12")
* 2007 – *African People* (12")
* 2007 – *Moan* (12")
* 2007 – *Moan (Dub & Instrumental)* (12")

## Priser (utvalg)
* 2008 – Årets Steppeulv i klassen Årets Livenavn

## Eksterne lenker
* 
* 
* 
*  Trentemøllers Myspace profil
Shema

**Shema** (eller **Shemá Jisrael**) er den hebraiske trosbekjennelsen. Navnet kommer fra de første ordene i kjerneverset, som er fra *[[5. Mosebok]]* 6,4, og som lyder: *«Shema Jisrael, Adonaj Eloiheino, Adonaj Echad»*. På norsk blir den vanligvis oversatt til: «Hør Israel! Herren er vår Gud! Herren er en!».
Akunnaaq

**Akunnaaq** er ei bygd i Qeqertalik kommune, som ligger på vestkysten av Grønland. Bygda hadde 85 innbyggere i 2018.

## Navn
Akunnaaq betyr «stedet imellom».

## Geografi
Akunnaaq ligger øst på den rundt 11 km² store øya Akunnaap Nunaa sør i Diskobukta. Bygda ligger 23 km nordøst for Aasiaat.

Akunnaaq havn er islagt fra desember/januar til april/mai.

## Historie

Akunnaaq ble grunnlagt i 1850. Det har bodd folk i dette området tidligere også. I 1799 fantes det planer om å befolke dette stedet, på grunn av sin ideelle beliggenhet i forhold til fiske, men siden plassen hadde en koppe-epidemi noen år tidligere var det få som ville flytte dit. De som bor her i dag er etterkommere etter de som flyttet hit i 1850. Pr. 1915 hadde antallet innbyggere her økt til 116.

## Samfunn
Hovednæringsveien i Akunnaaq er i hovedsak torskefiske og fangst. Akunnaaq har havn eid av Grønlands selsvstyremyndigheter og det finnes fiskemottak. Fisken saltes før den utføres. Det foregår også produksjon av steinbitrogn. 

Akunnaaq betjenes av bygdeskipsruten til Royal Arctic Line.

Bygdas folkeskole heter Aadap atuarfia.

## Referanser


## Eksterne lenker
* Kommunens hjemmeside
* Historiske bilder fra Akunnaaq
Hauso barne- og ungdomsskule

**Hauso skule** er en barne- og ungdomsskole som ligger i Ullensvang, Hardanger, i Vestland fylke. Skolen er plassert i Grimo og elevene kommer fra Ullensvangs vestside.

Barneskoletrinnet ble innviet i 1969, og Hauso skule feiret 50-årsjubileet i 2019.

Rektor ved skolen i skoleåret 2019/2020 er Ingvild Hauso. Det er 75 elever ved Hauso skule i 2019/2020.

## Referanser


## Eksterne lenker
* Hauso skule